ΓΡΑΠΤΗ ΕΡΩΤΗΣΗ E-4095/00

υποβολή: Fod Sylla (GUE/NGL), Jean-Louis Bourlanges (PPE-DE), Grard Onesta (Verts/ALE) και Glyn Ford (PSE) προς την Επιτροπή

(10 Ιανουαρίου 2001)

Θέμα: Προς μία αναγνώριση του δικαιώματος στην ενέργεια

Η πρόσβαση στην ενέργεια βιώνεται από το σύνολο της ανθρωπότητας ως μία νόμιμη προσδοκία.

Η πρόσβαση στην ενέργεια αποτελεί συχνά το πρώτο βήμα προς την εκπαίδευση, τηνγεία, τη μακροβιότητα. Η ενέργεια έχει καταστεί εξίσου ζωτική με τον αέρα και το νερό.

Η ΕΕ φέρει ουσιαστικές ευθύνες ως προς το θέμα αυτό, δεδομένου ότι διοργανώνει από νομική άποψη την εσωτερική αγορά αγαθών καιπηρεσιών, μεταξύ των οποίων και της ενέργειας και εξασφαλίζει την αλληλεγγύη και την ανάπτυξη μέσω των διαρθρωτικών ταμείων. Η ΕΕ διεξάγει διεθνή δράση η οποία λαμβάνει μορφή με τα μεγάλα προγράμματα ανάπτυξης που είναι το MEDA, το PHARE, το TACIS καθώς και μέσω διαπραγματεύσεων με τις χώρες ΑΚΕ, και μέσω της εκπροσώπησης της ΕΕ στο πλαίσιο των εμπορικών και περιβαλλοντικών διαπραγματεύσεων του Σίατλ και της Χάγης.

Με ποιον τρόπο προβλέπει η Επιτροπή αφενός να λάβειπόψη στις νομοθετικές πρωτοβουλίες και τον προγραμματισμό της ένα δικαίωμα στην ενέργεια, δηλαδή την εξασφάλιση της ίσης πρόσβασης όλων σε μία τουλάχιστον πηγή ενέργειας, συμβάλλοντας συγχρόνως στην αρμονική, ισότιμη και φιλοπεριβαλλοντική ανάπτυξη, αφετέρου δε, να ευνοήσει τη διεθνή αναγνώριση του εν λόγω δικαιώματος στην ενέργεια ως ενός δικαιώματος του ανθρώπου;

Απάντηση της κας de Palacio εξ ονόματος της Επιτροπής

(9 Μαρτίου 2001)

Η Επιτροπή συμφωνεί με την άποψη των Αξιότιμων Μελών του Κοινοβουλίου σύμφωνα με την οποία ένας από τους βασικότερους στόχους της κοινοτικής ενεργειακής πολιτικής είναι η εξασφάλιση του ενεργειακού εφοδιασμού για όλους τους πολίτες της Κοινότητας καθώς και για την κοινοτική βιομηχανία,πό λογικούς όρους.

Στο πλαίσιο αυτό, η Επιτροπήιοθέτησε πρόσφατα Πράσινη Βίβλο με τίτλο Προς μία ευρωπαϊκή στρατηγική για την ασφάλεια του ενεργειακού εφοδιασμού(1) βάσει της οποίας καθόρισε 13 σημεία που θα αποτελέσουν το επίκεντρο της συζήτησης για την ασφάλεια του ενεργειακού εφοδιασμού. Οι απόψεις του Κοινοβουλίου σχετικά με την Πράσινη Βίβλο θα είναι ιδιαίτερα σημαντικές, αφού θα επιτρέψουν στην Επιτροπή να συναγάγει, εν ευθέτω χρόνω, επιχειρησιακά συμπεράσματα.

Επιπλέον, όπως αναφέρουν τα Αξιότιμα Μέλη του Κοινοβουλίου,πάρχουν ζητήματα που αφορούν την ασφάλεια του εφοδιασμού και την παροχή καθολικήςπηρεσίας στο πλαίσιο της διαμόρφωσης των εσωτερικών αγορών ηλεκτρισμού και φυσικού αερίου. Η Επιτροπή θα εκδώσει σύντομα ανακοίνωση για την Ολοκλήρωση της εσωτερικής ενεργειακής αγοράς, και θα δημοσιοποιήσει προτάσεις για την επίτευξη του εν λόγω στόχου.

Όσον αφορά τις χώρες της Αφρικής, της Καραϊβικής και του Ειρηνικού (ΑΚΕ) η Επιτροπή αναγνωρίζει την στρατηγική σημασία που έχει η παροχή ενεργειακώνπηρεσιών για την στήριξη της κοινωνικής και οικονομικής ανάπτυξης στις εν λόγω χώρες, συμβάλλοντας στην άμβλυνση της ένδειας και προωθώντας την ενσωμάτωση των κρατών ΑΚΕ στην παγκόσμια οικονομία. Θεωρεί δε ότι οι εν λόγωπηρεσίες πρέπει να παρέχονται με γνώμονα την περιβαλλοντική, οικονομική και θεσμική βιωσιμότητα.

Η επεξεργασία στρατηγικής για την βιώσιμη ενέργεια στα κράτη ΑΚΕ βρίσκεται στα τελευταία στάδιά της. Η στρατηγική επικεντρώνεται γύρω από δύο κυρίως άξονες: θεσμική και πολιτική στήριξη του ενεργειακού τομέα και ενθάρρυνση συμπράξεων μεταξύ των διαφόρων συντελεστών, καθώς και ενσωμάτωση της βιώσιμης ενέργειας σε άλλες αναπτυξιακές δραστηριότητες, αναγνωρίζοντας τον ρόλο της ενέργειας στην επίτευξη των κοινοτικών αναπτυξιακών στόχων σε άλλους τομείς. Το σχέδιο στρατηγικής αναδεικνύει την αποκεντρωμένη ενέργεια από ανανεώσιμες πηγές και την ενεργειακή αποδοτικότητα ως ιδιαίτερα σημαντικούς τομείς για την μελλοντική αναπτυξιακή συνεργασία. Υπογραμμίζει επίσης τον καίριο ρόλο του ιδιωτικού τομέα, καθώς και την ανάγκη συμπράξεων μεταξύ δημοσίου και ιδιωτικού τομέα.

(1) COM(2000)769 τελικό.